# ΠΡΑΚΤΙΚΗ ΑΣΚΗΣΗ ΣΤΑ ΣΧΟΛΕΙΑ Ι

## ΔΙΓΓΕΛΙΔΗΣ ΝΙΚΟΛΑΟΣ

###### σήμερα - 10:34 π.μ.

##

Εκδήλωση : “ΤΕΦΑΑ, ΠΘ – 30 ΧΡΟΝΙΑ ΠΡΟΣΦΟΡΑΣ ΣΤΗΝ ΕΚΠΑΙΔΕΥΣΗ, ΣΤΗΝ ΕΡΕΥΝΑ & ΣΤΗΝ ΚΟΙΝΩΝΙΑ”
Τρίτη, 6 Μαΐου 2025 - 6:22 μ.μ.

# Το Τμήμα Επιστήμης Φυσικής Αγωγής και Αθλητισμού του Πανεπιστημίου Θεσσαλίας, στο πλαίσιο των εορτασμών συμπλήρωσης 30 ετών λειτουργίας, διοργανώνει ειδική εκδήλωση, ανοιχτή στο κοινό, με τίτλο «ΤΕΦΑΑ, ΠΘ – 30 ΧΡΟΝΙΑ ΠΡΟΣΦΟΡΑΣ ΣΤΗΝ ΕΚΠΑΙΔΕΥΣΗ, ΣΤΗΝ ΕΡΕΥΝΑ, ΣΤΗΝ ΚΟΙΝΩΝΙΑ», στην οποία θα παρουσιαστούν τα ακαδημαϊκά επιτεύγματα του Τμήματος, αλλά και θα τιμηθούν άνθρωποι και φορείς που βοήθησαν το Τμήμα στην αποκατάσταση του καταστραμμένου εργαστηριακού εξοπλισμού από τα πλημμυρικά φαινόμενα της θεομηνίας Daniel.

Τα επιτεύγματα του ΤΕΦΑΑ στους τομείς έρευνας και εκπαίδευσης, αλλά και η γενικότερη προσφορά του και η σύνδεση με την κοινωνία, θα παρουσιαστούν από τον Πρόεδρο του Τμήματος Καθηγητή Νικόλαο Διγγελίδη και τους Καθηγητές Αθανάσιο Τζιαμούρτα, Παναγιώτη Τσακλή και Αθανάσιο Τσιόκανο.

Θα τιμηθούν με την απονομή τιμητικών πλακετών οι κάτωθι δωρητές:

- Ο Δήμαρχος Αθηναίων Χάρης Δούκας, ως εκπρόσωπος της «ΤΕΧΝΟΠΟΛΗΣ του Δήμου Αθηναίων»
- Η εταιρεία ΕΛΛΗΝΙΚΑ ΓΑΛΑΚΤΟΜΕΙΑ Α.Ε.
- Η εταιρεία ΔΙΑΧΕΙΡΙΣΤΗΣ ΤΟΥ ΕΘΝΙΚΟΥ ΣΥΣΤΗΜΑΤΟΣ ΦΥΣΙΚΟΥ ΑΕΡΙΟΥ – ΔΕΣΦΑ Α.Ε.

Η εκδήλωση θα πλαισιωθεί με Καλλιτεχνικό Πρόγραμμα.

Η εκδήλωση θα λάβει χώρα στο Πνευματικό Κέντρο του Δήμου Τρικκαίων «Αθανάσιος Τριγώνης», αίθουσα «Δημήτρης Καβράκος», την Τετάρτη 7 Μαΐου 2025 και ώρες 18.30-21.00.

Καλούμε όλη την ακαδημαϊκή κοινότητα να παραβρεθεί στην εκδήλωση.

Προς διευκόλυνση των φοιτητών και του εκπαιδευτικού προσωπικού, τα μαθήματα του ΤΕΦΑΑ δεν θα πραγματοποιηθούν την Τετάρτη 7 Μαΐου μετά τις 6:00 μμ.

https://youtu.be/TOL9U_6qti4

Ο Πρόεδρος του ΤΕΦΑΑ, ΠΘ,

Νικόλαος Διγγελίδης,

Καθηγητής